ETC บวกแรง 4 วันติด ทุบสถิติ “ออลไทม์ไฮ” ลุ้นผลงานปี 64 โตต่อ!
ETC บวกแรง 4 วันติด ทุบสถิติ “ออลไทม์ไฮ” ลุ้นผลงานปี 64 โตต่อ!
ETC บวกแรง 4 วันติด ทุบสถิติ “ออลไทม์ไฮ” ลุ้นผลงานปี 64 โตต่อ!
26 มี.ค. 2564

ผู้สื่อข่าวรายงานว่า ราคาหุ้น บริษัท เอิร์ธ เท็ค เอนไวรอนเมนท์ จำกัด (มหาชน) หรือ ETC วันที่ 26 มี.ค.2564 ณ เวลา 10.22 น. อยู่ที่ระดับ 3.26 บาท ปรับตัวขึ้น 0.12 บาท หรือ 3.82% ด้วยมูลค่าการซื้อขาย 162.24 ล้านบาท โดยราคาหุ้นปรับตัวขึ้นอย่างมีนัยสำคัญ 4 วันทำการติดต่อกัน นับตั้งแต่ราคาหุ้นอยู่ที่ระดับ 2.60 บาท เมื่อวันที่ 22 มี.ค.2564
อีกทั้งการปรับตัวขึ้นครั้งนี้ทำจุดสูงสุดนับตั้งแต่เข้าจดทะเบียนในตลาดหลักทรัพย์แห่งประเทศไทย เมื่อวันที่ 18 ส.ค.2563 ที่ราคา 2.60 บาท

โดย ETC เป็นผู้ประกอบธุรกิจหลักผลิตและจำหน่ายไฟฟ้าจากโรงไฟฟ้าพลังงานทดแทน รวมทั้งธุรกิจให้บริการด้านการออกแบบวิศวกรรมโรงไฟฟ้า การจัดหาเครื่องจักรและอุปกรณ์โรงไฟฟ้า และการก่อสร้างโรงไฟฟ้าแบบครบวงจร ผลประกอบการปี 2563 มีกำไรสุทธิ 194.48 ล้านบาท ปรับตัวเพิ่มขึ้นอย่างมีนัยสำคัญจากปี 2562 ซึ่งมีกำไรสุทธิเพียง 57.73 ล้านบาท
 
 
 